CELEX: 32010D0588
Language: et
Date: 2010-09-27 00:00:00
Title: 2010/588/EL: Nõukogu otsus, 27. september 2010 , millega lõpetatakse muudetud AKV-ELi partnerluslepingu artikli 96 kohane nõupidamine Nigeri Vabariigiga

2.10.2010   
            
            
               ET
            
            
               Euroopa Liidu Teataja
            
            
               L 260/6
            
         NÕUKOGU OTSUS,
   27. september 2010,
   millega lõpetatakse muudetud AKV-ELi partnerluslepingu artikli 96 kohane nõupidamine Nigeri Vabariigiga
   (2010/588/EL)
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artiklit 217,
   võttes arvesse 23. juunil 2000 Cotonous alla kirjutatud koostöölepingut ühelt poolt Aafrika, Kariibi mere ja Vaikse ookeani piirkonna riikide rühma liikmete ning teiselt poolt Euroopa Ühenduse ja selle liikmesriikide vahel, (1) mida on muudetud 25. juunil 2005 Luxembourgis, (2) (edaspidi „AKV-ELi partnerlusleping”) eriti selle artiklit 96,
   võttes arvesse nõukogus kokkutulnud liikmesriikide valitsuste esindajate sisekokkulepet AKV-EÜ koostöölepingu rakendamiseks võetavate meetmete ja järgitavate menetluste kohta, (3) eriti selle artiklit 3,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               AKV-ELi partnerluslepingu artiklis 9 osutatud olulisi lepinguosi on rikutud.
            
         
               (2)
            
            
               Vastavalt AKV-ELi partnerluslepingu artiklile 96 alustati 8. detsembril 2009 ja 26. mail 2010 Nigeri Vabariigiga nõupidamisi, kusjuures kohal olid ka Aafrika, Kariibi mere ja Vaikse ookeani piirkonna (AKV) riikide rühma esindajad. Nõupidamistevooru viimasel kohtumisel esitasid Nigeri üleminekuvalitsuse esindajad ettepanekuid ja võtsid kohustusi, mida võis pidada rahuldavateks,
            
         ON VASTU VÕTNUD KÄESOLEVA OTSUSE:
   Artikkel 1
   AKV-ELi partnerluslepingu artikli 96 kohane nõupidamine Nigeri Vabariigiga lõpetatakse.
   Artikkel 2
   Lisas esitatud kirjas loetletud meetmed võetakse vastu AKV-ELi partnerluslepingu artikli 96 lõike 2 punktis c osutatud sobivate meetmetena.
   Artikkel 3
   Käesolev otsus jõustub selle vastuvõtmise päeval.
   Käesolev otsus jääb jõusse 12 kuuks. See vaadatakse korrapäraselt läbi vähemalt iga kuue kuu tagant liidu järelmissiooni alusel.
   
      Brüssel, 27. september 2010
      
         
            Nõukogu nimel
         
         
            eesistuja
         
         K. PEETERS
      
   
   
      (1)  EÜT L 317, 15.12.2000, lk 3.
   
      (2)  ELT L 287, 28.10.2005, lk 4.
   
      (3)  EÜT L 317, 15.12.2000, lk 376.
   
      LISA
      
         KIRJA KAVAND
      
      Lugupeetud Demokraatia Taastamise Ülemkogu (CSRD – Conseil Suprême pour la Restauration de Démocratie) esimees,
      lugupeetud härra peaminister
      Euroopa Liit (EL) käsitab 2009. aastal teie riigis puhkenud poliitilist kriisi ja 18. veebruaril 2010 toimunud riigipööret AKV-ELi partnerluslepingu artiklis 9 sätestatud oluliste lepinguosade tõsise rikkumisena. Kuna riigipööre on vastuolus demokraatia põhimõtetega, mõistis EL selle oma kõrge esindaja Catherine Ashtoni pressiesindaja 19. veebruaril 2010 tehtud avalduses resoluutselt hukka. EL kutsus Nigeri ametivõimud Brüsselisse, et pidada AKV-ELi partnerluslepingu artikli 96 kohaselt nõu, alustades seega poliitilist dialoogi võimul olevate isikutega, et hinnata olukorda ja leida võimalikke lahendusi. Nõupidamisi alustati 8. detsembril 2009 ja teine voor toimus 26. mail 2010. Teise vooru järel kinnitasid ELi esindajad soovi teha Euroopa Liidu Nõukogule ettepanek meetmete kohta, mis sobiksid toetama Nigeri ametivõimude väljakuulutatud üleminekut riigis põhiseadusliku korra taastamiseks, mis on praegu pooleli.
      26. mail 2010 toimunud kohtumisel arutasid osapooled, kuidas korraldada üleminekuprotsessi põhiseadusliku korra taastamiseks ning demokraatliku valitsuse loomist vabade ja läbipaistvate valimiste tulemuste põhjal. Niger esitas ka memorandumi üleminekuetappide ja -eesmärkide kohta. EL võttis teadmiseks järgmist:
      
                  —
               
               
                  üleminekuks luuakse mitmekesised institutsioonid, kus on esindatud kõik Nigeri poliitilised tahud;
               
            
                  —
               
               
                  võetakse konsensuse alusel vastu valimisseadus;
               
            
                  —
               
               
                  luuakse Sõltumatu Riiklik Valimiskomisjon (CENI – Commission Electorale Nationale Indépendante).
               
            Euroopa Liit kiitis heaks ka tegevuskava vastuvõtmise, milles nähakse ette teatav hulk valimisetappe, uue põhiseadusliku raamistiku loomine ning uued, demokraatlikult valitud ametivõimud. EL võtab teadmiseks kohustused, mis on võtnud CSRD liikmed ja 2010. aasta veebruaris ülemineku juhtimiseks moodustatud tsiviilvalitsus; nendes lubati, et nad jätavad valimistel oma kandidaadi esitamata ja et võim antakse üle valitud tsiviilisikutele üleminekuperioodi lõpus, milleks on ette nähtud 2011. aasta märts.
      EL võttis teadmiseks ettepanekud, mille Niger kohtumise käigus esitas ning mis sisaldasid eelkõige järgmisi kohustusi, mida peetakse eriti oluliseks:
      
                  1.
               
               
                  CSRD võtab vastu alustekstid;
               
            
                  2.
               
               
                  nende tekstide põhjal korraldatakse põhiseaduse rahvahääletus;
               
            
                  3.
               
               
                  kohalikud, parlamendi- ja presidendivalimised toimuvad hiljemalt 2011. aasta märtsis;
               
            
                  4.
               
               
                  austatakse põhiõigusi ja kodanikuvabadusi, sealhulgas erakondade tegevusvabadust;
               
            
                  5.
               
               
                  lõpetatakse meediaga seotud õigusrikkumisjuhtude käsitamine kuriteona ning tagatakse reguleerivate asutuste sõltumatus ja juurdepääs teabele;
               
            
                  6.
               
               
                  võetakse kohustus tagada üleminekuajal usaldusväärne majandus- ja finantsjuhtimine.
               
            EL leidis, et Nigeri võetud kohustused annavad üldjoontes põhjust optimismiks. Seepärast otsustati vastu võtta järgmised AKV-ELi partnerluslepingu artikli 96 lõike 2 punkti c kohased sobivad meetmed, mis hõlmavad koostöö järkjärgulist taastamist ülemineku toetamiseks ning on esitatud lisatud kohustusi käsitlevas tabelis.
      Eelkõige jätkab EL erakorraliste ja humanitaarmeetmete ning selliste meetmete rahastamist, mis on seotud otsese abiga Nigeri elanikkonnale, toetavad üleminekupoliitikat ja aitavad kriisist väljuda. Seoses sellega võib EL pakkuda parlamendi- ja presidendivalimiste ettevalmistamiseks uut abi.
      Samas jätab Euroopa Komisjon endale õiguse võtta vajaduse korral üle Euroopa Arengufondi (EAF) riikliku eelarvevahendite käsutaja kohustused.
      AKV-ELi partnerluslepingu artikli 96 kohase menetluse raames jälgib EL tähelepanelikult sündmuste arengut Nigeris 12 kuud kestva perioodi vältel. Kõnealusel perioodil jätkatakse Nigeri valitsusega AKV-ELi partnerluslepingu artikli 8 kohast tihedat dialoogi, et toetada üleminekuprotsessi, ning EL hindab korrapäraselt olukorda. Esimene järelmissioon toimub hiljemalt kuue kuu jooksul pärast käesoleva kirja allkirjastamist.
      EL jätab endale õiguse muuta „sobivaid meetmeid”, arvestades kohustuste täitmisel tehtud edusamme.
      EL kavatseb ka jätkata korrapärast poliitilist dialoogi uue valimistejärgse valitsusega AKV-ELi partnerluslepingu artikli 8 raames, eelkõige poliitiliste, kohtusüsteemi ja majanduse juhtstruktuuride ning julgeolekuvaldkonna reformide üle.
      Lugupidamisega
      
         
            
               Nõukogu nimel
            
            …
         
         
            
               Komisjoni nimel
            
            …
         
      
      
         LISA LISA: KOHUSTUSTE LOETELU
         Partnerite kohustused
         
                     Niger
                  
                  
                     EL
                  
               
                     
                                 —
                              
                              
                                 Olukord 26. mail 2010
                              
                           
                  
                     
                                 —
                              
                              
                                 Euroopa Liit jätkab erakorraliste ja humanitaarmeetmete ning selliste meetmete rahastamist, mis on seotud otsese abiga elanikkonnale, üleminekupoliitikaga ja kriisist väljumisega
                              
                           
               
                     
                                 —
                              
                              
                                 Konsensuse alusel (Riikliku Nõuandekomitee heakskiitva arvamusega) võetakse vastu valimisseadus
                              
                           
                                 —
                              
                              
                                 Luuakse Sõltumatu Riiklik Valimiskomisjon, mille koosseisus tuleb saavutada üksmeel (Riikliku Nõuandekomitee heakskiitev arvamus)
                              
                           
                  
                     
                                 —
                              
                              
                                 Jätkatakse projekti „Demokraatia tugevdamine”, eelkõige selle valimisabiga seotud osa, mida laiendatakse eesseisvatele valimistele. Rahastamisleping kehtib
                              
                           
                                 —
                              
                              
                                 Vaadatakse läbi ametivõimude taotlus suurendada rahastamislepingus valimisabiks ette nähtud eelarvet
                              
                           
                                 —
                              
                              
                                 Jätkatakse institutsioonilist abi riigi rahanduse juhtimise reformimisele, muu hulgas abi riigikontrollile, et säilitada abikõlblikkus eelarvetoetuse saamiseks
                              
                           
                                 —
                              
                              
                                 Käivitatakse uuesti PAJED-programm (õigusemõistmist ja õigusriiki toetav programm)
                              
                           
               
                     
                                 —
                              
                              
                                 CSRD võtab vastu (Riikliku Nõuandekomitee heakskiitva arvamusega) kavandatud alustekstid
                              
                           
                                 —
                              
                              
                                 Pannakse välja valimisnimekirjad (valijate nimekirja uuendamise käigus)
                              
                           
                                 —
                              
                              
                                 Lõpetatakse meediaga seotud õigusrikkumisjuhtude käsitamine kuriteona
                              
                           
                  
                     
                                 —
                              
                              
                                 Kaubandusabi ja riiklikku statistikasüsteemi käsitlevad projektid lülitatakse uuesti kinnitamismenetlusse
                              
                           
                                 —
                              
                              
                                 10. Euroopa Arengufondi raames hakatakse uuesti hindama riikliku sihtprogrammi programme (õigusemõistmine, detsentraliseerimine, maaelu areng jne) ja algatatakse vajalikud uuringud
                              
                           
                                 —
                              
                              
                                 Säilitatakse 9. EAFi eelarvetoetust käsitleva rahastamislepingu ülejäägid
                              
                           
                                 —
                              
                              
                                 Käivitatakse uuring, et selgitada välja meetmed, millega toetada olukorra stabiliseerimist riigi põhjaosas
                              
                           
                                 —
                              
                              
                                 Alustatakse maaelu arengu strateegia toetamist (10. EAF)
                              
                           
                                 —
                              
                              
                                 Käivitatakse uuesti kaevandustööstuse arengu abiprogramm
                              
                           
               
                     
                                 —
                              
                              
                                 Toimub põhiseaduse rahvahääletus rahuldavates tingimustes
                              
                           
                  
                     
                                 —
                              
                              
                                 Makstakse järkjärguliselt välja eelarvetoetust (9. ja 10. EAF)
                              
                           
                                 —
                              
                              
                                 Käivitatakse uuesti teede hooldust käsitlev avalik hange (10. EAF)
                              
                           
                                 —
                              
                              
                                 Käivitatakse uuesti avalik hange Arliti haigla laiendamiseks (kaevandustööstuse arengu programm)
                              
                           
               
                     
                                 —
                              
                              
                                 Korraldatakse rahuldavates tingimustes parlamendivalimised ja presidendivalimiste esimene voor
                              
                           
                                 —
                              
                              
                                 (Vajaduse korral) korraldatakse rahuldavates tingimustes presidendivalimiste teine voor
                              
                           
                                 —
                              
                              
                                 Käivitatakse uue parlamendi töö
                              
                           
                                 —
                              
                              
                                 Ametisse astub vabariigi president
                              
                           
                  
                     
                                 —
                              
                              
                                 Jätkatakse kulukohustustega seotud eelarvetoetuste väljamaksmist
                              
                           
                                 —
                              
                              
                                 Kirjutatakse alla kaubandusabi ja riiklikku statistikasüsteemi projekte käsitlevatele rahastamiskokkulepetele
                              
                           
                                 —
                              
                              
                                 Jätkatakse koostööd kõikides koostöövaldkondades